tomron87/hebrew-wikipedia-sentences-corpus huggingface dataset:
במייבשים מתוחכמים יותר מבוצעת בקרה על ידי משוב המודד את הלחות אשר נותרה בבגדים.
הותרה של מידת לחות מסוימת מתאימה להקלת הגיהוץ לאחר הייבוש.
בארצות הברית ובקנדה, ממוקם לוח הבקרה בחלקו האחורי של מייבש הכביסה.
בשאר העולם ממוקם לוח הבקרה בחזית המכשיר.
מייגן דניס פוקס היא שחקנית ודוגמנית אמריקאית.
מוכרת בין היתר בשל תפקידיה כמיקאלה בסרט "רובוטריקים" והמשכו "רובוטריקים 2: הנקמה" וכאפריל או'ניל בסרט "צבי הנינג'ה" ובהמשכו "צבי הנינג'ה: יוצאים מהצללים".
שיחקה גם בסדרה "הבחורה החדשה".
פוקס נולדה באוק רידג', טנסי.
הוריה, גלוריה דרלין (סיסון) ופרנקלין תומאס פוקס, התגרשו כשהייתה צעירה.
היא ואחותה גדלו עם אמה ואביה החורג.
בגיל חמש החלה באימוני דרמה וריקוד והייתה מעורבת בפעילויות קהילתיות, בהן במקהלת בית ספרה.
היא המשיכה באימוניה לאחר מעבר המשפחה לסיינט פיטרסברג, פלורידה.
בילדותה גדלה על ערכי הכנסייה הפנטקוסטלית, אך לאחר מכן במשך עשור הלכה לבית ספר קתולי.
בשנת 2001, בהיותה בת 15, הופיעה פוקס לראשונה בסרט "חופשה בשמש", בתור היורשת המפונקת בריאנה וואלס ויריבתן של האחיות אלכס ומדיסון (מרי קייט ואשלי אולסן).
הסרט יצא ישירות ל-DVD ב-20 בנובמבר 2001. בשנים הבאות היא הופיעה בהופעות אורחת בסדרות הטלוויזיה "אחיות או לא להיות" ו-"שני גברים וחצי" ושימשה כניצבת בסרט "בחורים רעים 2" משנת 2003.
בשנים 2002–2003 כיכבה באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של לונה סטאר.
בשנת 2004 הופיעה בסרט "וידוייה של נערה מתבגרת" בכיכובה של לינדזי לוהן, כאשר שיחקה בתפקיד משני את קרלה סנטיני, יריבתה של לולה (לוהן).
באותה שנה לוהקה לתפקיד ראשי בעונה השנייה של קומדיית המצבים "הופ ופיית'" של רשת ABC, בה גילמה את סידני שאנובסקי, אשר החליפה את ניקול פאגי שגילמה את תפקיד זה.
פוקס שיחקה בעונות השנייה והשלישית, עד לביטול התכנית על ידי ABC במאי 2006.
בשנת 2007 זכתה פוקס לפריצה בינלאומית כאשר קיבלה את התפקיד הנשי הראשי כמיקאלה ביינס בסרט הלייב אקשן של הבמאי מייקל ביי "רובוטריקים".
פוקס גילמה את מושא אהבתו של דמותו של שיה לה-באף, סאם וויטוויקי.
פוקס הייתה מועמדת על תפקידה לפרסי הסרטים והטלוויזיה של MTV בקטגוריית "ביצועי פריצת דרך" והייתה מועמדת לעוד שלושה פרסים בפרסי בחירת הנוער.
היא המשיכה לשחק גם בשני סרטי המשך, כאשר הסרט השני "רובוטריקים 2: הנקמה" יצא לאקרנים ברחבי העולם ב-24 ביוני 2009. פוקס הייתה אמורה לככב בסרט השלישי בסדרה "רובוטריקים 3: אפלת הירח", אך לא נכללה עקב הצהרותיה כשהשוותה שלעבוד תחת הבמאי האמריקאי-יהודי מייקל ביי "זה כמו לעבוד אצל היטלר".
בתגובה ביי אמר כי פוקס פוטרה בהוראת מפיק הסרט האמריקאי-יהודי סטיבן ספילברג, טענה שספילברג הכחיש.
בשנת 2009, קיבלה פוקס את התפקיד הראשי הראשון שלה (לאחר "רובוטריקים"), בסרט האימה "הגוף של ג'ניפר", שנכתב על ידי התסריטאי דיאבלו קודי.
כחלק מהסרט פוקס השתתפה בווידאו קליפ לשירם של להקת הרוק פאניק!
אט דה דיסקו "New Perspective" ששימש כשיר הנושא של הסרט.
באפריל 2009 החלה להצטלם לסרט "ג'ונה הקס", שם היא מגלמת את ליילה, אקדוחנית בעלת יופי מובהק ומושא אהבתו של ג'ונה הקס (ג'וש ברולין).
הסרט שוחרר לאקרנים ב-18 ביוני 2010 ברחבי ארצות הברית.
למרות שקיבלה ביקורות חיובים על תפקידה, פוקס תיארה את תפקידה בסרט כקמאו.
"ג'ונה הקס" היה לכישלון ביקורתי ומסחרי בארצות הברית, כאשר התפוצה הבינלאומית שלו בבתי הקולנוע בוטלה לאור ההכנסות הנמוכות שלו.
הסרט זכה בתואר "הסרט הגרוע ביותר של השנה" על ידי אגודת מבקרי הקולנוע של יוסטון.
פוקס כיכבה לצד מיקי רורק בסרט "משחק התשוקה".
הביקורות הירודות על הסרט בפסטיבל הסרטים הבינלאומי בטורונטו הובילו לביטול הפצת הסרט להקרנות קולנועיות בעולם והוא הופץ ישירות ל-DVD.
רורק העיר כי הסרט היה "נורא.
באותה שנה דיבבה פוקס את קולם של הדולפינים סטנלה ארוכת-חרטום בסרט התיעודי התלת־ממדי "Naya Legend of the Golden Dolphins".
הסרט מסופר על ידי צוות שחקנים הכולל את קייט וינסלט, אליוט פייג', ג'רארד באטלר, ג'יימס פרנקו, דייגו לונה, וופי גולדברג, איזבלה רוסליני ודריל האנה.
בשנה זו גם השתתפה, לצידו של דומיניק מונאהן, בקליפ של השיר "Love The Way You Lie" של אמינם וריהאנה, שנכלל באלבומו השביעי של אמינם "Recovery".
בשנת 2012 שיחקה בתפקיד קטן בקומדיה בכיכובו של סשה ברון כהן "הדיקטטור", וגילמה את מרי ג'יין בקומדיה הרומנטית "חברים עם ילדים" בבימויה של ג'ניפר וסטפלדט.
היה לה תפקיד קצת יותר גדול בקומדיה של ג'אד אפאטו "הכל יחסים" בכיכובם של פול ראד ולזלי מאן.
היא גם דיבבה את קולה לויס ליין בסרט "Robot Chicken DC Comics Special", פרק מתוך סדרת האנימציה "רובוט צ'יקן", והיא שודרה כספיישל חד-פעמי ברצועת השידור Adult Swim של ערוץ Cartoon Network ב-9 בספטמבר 2012.
בינואר 2013 הופיעה בפרסומות בטלוויזיה הברזילאית לבירה בראהמה.
בפברואר 2013, חזרה לעבוד עם הבמאי מייקל ביי, שהפעם שימש כמפיק הסרט "צבי הנינג'ה", המבוסס על הקומיקס "צבי הנינג'ה".
פוקס גילמה את העיתונאית אפריל או'ניל.
הסרט יצא לאקרנים ב-8 באוגוסט 2014.
בשנת 2016 שיחקה בעונה החמישית והשישית של סדרת הטלוויזיה "הבחורה החדשה" ברשת FOX, והחליפה זמנית את מקומה של זואי דשנל, אשר יצאה לחופשת לידה.
באותה שנה שבה לתפקידה כאפריל או'ניל בסרט ההמשך "צבי הנינג'ה: יוצאים מהצללים".
בשנת 2017 לוהקה לסרט הפנטזיה והמסתורין "Above the Shadows" לצד אוליביה ת'ירלבי ואלן ריצ'סון.
הוא שוחרר לשירותי VOD ולאולמות קולנוע נבחרים ב-19 ביולי 2019.
בשנת 2018 לוהקה פוקס לסרט המלחמה הדרום קוריאני "The Battle of Jangsari" אודות מלחמת קוריאה, לצד השחקן הפופולרי קים מיונג-מין.
היא שיחקה בתפקיד הראשי של מרגריט היגינס, עיתונאית אמריקאית.
הסרט שוחרר לבית הקולנוע בדרום קוריאה ב-25 בספטמבר 2019, ובארצות הברית שוחרר ב-4 באוקטובר 2019.
במאי 2019 לוהקה לסרט הדרמה-קומי "Big Gold Brick", בתפקיד הראשי לצד השחקנים אנדי גרסיה ולוסי הייל.
בספטמבר 2019 יצא לאקרנים (בהפצה מוגבלת) סרטו של ג'יימס פרנקו "זירוויל" בו שיחקה פוקס בתפקיד של הזמרת הספרדייה סולדאד מירנדה, והסרט עצמו קיבל ביקורות שליליות בעיקר.
בספטמבר 2023 שוחרר משחק הווידאו מורטל קומבט 1 אשר בו מייגן פוקס מגלמת את דמותה של ניטארה, לוחמת ערפדית מממלכת וטרנוס.
על תפקיד זה זכתה פוקס לביקורות שליליות ממבקרי וממעריצי הסדרה על עבודת הדיבוב האנמית וחסרת המעוף שלה.
פוקס הופיעה על שערי המגזינים "מקסים", "רולינג סטון", "יו אס ויקאנד", "אסקווייר", "אמפייר", "קוסמו גירל", "אנטרטיינמנט ויקלי" ו-"FHM".
דורגה במקום הראשון ברשימת 25 הנשים היפות ביותר מתחת לגיל 25 של המגזין "מוביפון" ובמקום השני ברשימת מאה הנשים היפות ביותר של שנת 2009 של המגזין "מקסים".
בריאיון למגזין הגברים "GQ" סיפרה שכאשר הייתה בת 18, התאהבה בחשפנית וביקשה לקיים עמה מערכת יחסים.
בריאיון ל-CNN אמרה שהיא השתמשה בחוויה זו כדי להמחיש את אמונתה שכל אדם נולד עם היכולת להימשך אל שני המינים.
במאי 2009, בריאיון למגזין "אסקווייר", חזרה פוקס ואישרה את עובדת היותה ביסקסואלית.
ביולי 2010 נישאה לבן זוגה מזה ארבע השנים, השחקן בריאן אוסטין גרין.
בשנת 2012 נולד בנם הבכור.
בפברואר 2014 נולד בנם השני.
בשנת 2016, הודיעו השניים על פרידה.
למרות החלטתם, באותה השנה הודיעו כי הם מצפים לילדם השלישי.
בנם השלישי נולד ב-4 באוגוסט 2016. בשנת 2020 התגרשו.
באותה השנה, החלה במערכת יחסים עם הראפר והשחקן משין גאן קלי.
השניים התארסו בינואר 2022. בנובמבר 2024, פורסם כי פוקס בהיריון, ומצפה לילד ראשון עם משין גאן קלי.
מייגן מולאלי היא שחקנית, זמרת ואשת תקשורת-בידור אמריקאית.
מולאלי ידועה בעיקר בזכות גילום דמותה של קארן ווקר בסדרה "ויל וגרייס", תפקיד עליו זכתה פעמיים בפרס אמי מתוך שבע מועמדויות שלה לפרס זה בקטגוריית שחקנית המשנה הטובה בסדרה קומית.
בנוסף, זכתה שלוש פעמים בפרס גילדת שחקני המסך.
הקריירה של מולאלי בבידור החלה בשנת 1981 וממשיכה עד היום.
בנוסף לתפקיד ראשי בסדרה "ויל וגרייס", שיחקה בתפקידי אורח בסדרות ובסרטים, דיבבה מספר דמויות בסדרות ובסרטי אנימציה, שיחקה במספר פרסומות, הופיעה בתיאטרון, הנחתה תוכנית משלה וגילתה כישרונות בהוליווד.
מולאלי נולדה בלוס אנג'לס שבקליפורניה, לדוגמנית מרת'ה פאלמר ולשחקן קארטר מולאלי ג'וניור (ששיחק בסרטי חברת סרטי פרמאונט במהלך שנות ה-50).
בגיל שבע עברה עם משפחתה לאוקלהומה סיטי שבאוקלהומה, עיר הולדתו של אביה.
היא למדה בלט מגיל שש והופיעה במסגרת להקת בלט במהלך לימודיה בתיכון.
את חופשות הקיץ במהלך בגרותה בילתה בלוס אנג'לס עקב עבודת הדוגמנות של אמה שם.
עם סיום לימודיה בבית הספר "קאסאדי" (Casady School) החלה ללמוד ספרות אנגלית ותולדות האמנות באוניברסיטת נורת'ווסטרן שבפרברי שיקגו, אך לאחר שנתיים הפסיקה את לימודיה והחלה להיות פעילה בהפקות של התיאטראות המקומיים בשיקגו.
במשך שש שנים עבדה ב-"תיאטרון שיקגו".
בשנת 1981, כאשר חזרה ללוס אנג'לס, עשתה את תפקידה הטלוויזיוני הראשון בסדרה "התוכנית של אלן בורשטין", והופיעה בתפקידים שונים בסדרות כגון "רצח במשיכת קולמוס".
במשך השנים שיחקה בתפקידי אורח בסדרות רבות בהוליווד כגון: "פרייז'ר", "משתגעים מאהבה", "תהרוג אותי וזהו", "כנפיים" ו"נד וסטייסי".
עוד בסוף שנות השמונים נבחנה לתפקיד "איליין", אחת הדמויות הראשיות בסדרה "סיינפלד" אולם לא התקבלה לתפקיד אלא לתפקיד אורח.
בין השנים 1998–2006, גילמה את קארן ווקר - אחת הדמויות הראשיות בסדרה "ויל וגרייס", ועל תפקיד זה זכתה במספר פרסים והייתה מועמדת לזכיות כמעט לאורך כל שנות הסדרה.
היא השתתפה גם כ-"שחקנית דיבוב" במספר סדרות אנימציה כגון: "באטמן: איש העטלף" ו"המלך היל".
כאשת בידור, לאחר סיום "ויל וגרייס", הנחתה החל מסוף שנת 2006 תוכנית אירוח על שמה: "התוכנית של מייגן מולאלי", אך זו בוטלה כבר בתחילת שנת 2007 עקב אחוזי צפייה נמוכים.
בשנת 2006 הנחתה את טקס הפרסים לתוכניות מהעבר (שכבר לא מפיקים להן פרקים חדשים), הנערך על ידי רשת הכבלים האמריקאית "TV Land".
לאחר-מכן המשיכה להופיע בתפקידי אורח במספר תוכניות טלוויזיה.
כאשת יחסי ציבור, בשנת 2005 חשפה לציבור הרחב את הקומיקאי והשחקן ביל היידר, שבו הבחינה בזמן שעבד במסגרת להקה קומית בשם "Animals From The Future" ("חיות מהעתיד"), לאחר שביקשה ממפיק התוכנית "סאטרדיי נייט לייב" שיצרפו להשתתף במערכוני התוכנית.
בנוסף, מולאלי השתתפה בפרסומות בטלוויזיה לסוכריות M&M's, לאתר האינטרנט של חברת הנסיעות "CheapTickets" ("כרטיסים-זולים") ולמוצר של תחליף חמאה הנקרא: "!I Can't Believe It's Not Butter" ("אני לא מאמין שזו לא חמאה!"), פרסומת שבה היא שרה ורוקדת.
מולאלי מבצעת בתפקיד משני את קול האם של הדמות הראשית של השחקן ניל פטריק האריס בסדרה "איך פגשתי את אמא".
שיחקה גם כאמא של פני בסדרה "הכול לטובה".
בשנת 2013 שיחקה למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 1983 שיחקה לראשונה בקולנוע, בתפקיד קטן בסרט "Risky Business".
היא שיחקה בתפקידים נוספים וגדולים יותר בסרטים "Stealing Harvard", "Anywhere but Here" ובסרט הקומדיה "Rebound" בכיכובו של מרטין לורנס.
בשנת 2001 שיחקה באחד התפקידים הראשיים בסרט ""Monkeybone".
בשנת 2009 שיחקה באחד התפקידים הראשיים בסרט "תהילה" המהווה גרסה מחודשת לסדרה ולסרט תהילה.
בנוסף, השתתפה כ-"שחקנית דיבוב" במספר סרטי אנימציה: בשנת 1994 דיבבה ב"הפלינסטונס", גרסה קולנועית לסדרה "משפחת קדמוני", בשנת 2004 דיבבה ב-"Teacher's Pet" ("מחמד המורה"),בשנת 2005 שיחקה בקומדיה "ריבאונד", ובשנת 2007 ב"כוורת בסרט".
בשנת 2019 שיחקה בסרטו של ריצ'רד לינקלייטר "איפה את, ברנדט".
בשנת 1994 שיחקה לראשונה בתיאטראות ברודוויי בניו יורק כשגילמה את הדמות "מארטי" בהפקה תיאטרלית מחודשת לסרט גריז, שבה שיחקה לצד רוזי אודונל.
משנת 1995 ועד 1996, במשך 548 הצגות של המחזה "איך להצליח בעסקים מבלי להתאמץ" – גילמה את אחד התפקידים הראשיים בדמות "רוזמרי", מזכירתו של הדמות הראשית "פינץ", אשר גולמה על ידי מתיו ברודריק.
מסוף שנת 2007 כיכבה במחזמר "פרנקנשטיין הצעיר" של מל ברוקס בדמות "אליזבת'", ארוסתו של הדמות הראשית "דוקטור פרונקנשטין".
דמות "אליזבת" התפרסמה לאחר שגולמה על ידי Madeline Kahn בסרט בעל אותו שם משנת 1974 שעליו מבוסס המחזמר.
שיחקה גם בתפקיד פולי במחזמר "אופרה בגרוש".
לאחרונה עובדת מולאלי על מחזה מוזיקלי חדש שיעלה ב-"ברודוויי" בשם: "קארן: המחזמר", שבו תגלם שוב את קארן ווקר מ-"ויל וגרייס".
בנוסף, היא צפויה לגלם את דמות "קלואי האדוק" במחזה המהווה הפקה מחודשת ל-"שפתיים יחד, שיניים לחוד" ("Lips Together, Teeth Apart").
בתיאטראות בלוס אנג'לס הופיעה בשנת 1999 במופע-יחיד משלה בשם "יקירי" ("Sweetheart"), בשנת 2000 בהצגה "The Berlin Circle" בתפקיד שעליו זכתה בפרסי תיאטרון נחשבים, ובשנת 2003 בהצגת הקומדיה הפוליטית "Mayhem" שהועלתה בממסד "תיאטרון חדר העדות" ("Evidence Room theater").
מולאלי גם חברה בחברת "תיאטרון חדר העדות".
מולאלי גם שרה בלהקה משלה הנקראת "דה סוּפרים מיוּזיק פרוגרם".
היא גם הקליטה דואט עם זמר הרוק המצליח מיט לוף.
בנוסף, היא שרה במספר טקסי פרסים נחשבים ולהופיע במערכונים שונים בטקסים ובתוכניות, שבהם היא שרה.
כמו כן, הרבה מתפקידיה בתיאטרון הם במחזות מוזיקליים שבהם היא גם שרה וגם משחקת, כמו גם בפרסומות שעשתה בטלוויזיה שבהן היא שרה.
במחזמר "פרנקנשטיין הצעיר" ביצעה על הבמה שלושה שירים: "Please Don't Touch Me," "Deep Love" ו-"Surprise" ושרה באלבום שהופק למחזה בשיתוף צוות השחקנים.
על תפקידה בתיאטרון במחזה "The Berlin Circle" בשנת 2000, זכתה ב-"פרס התיאטרון השבועי של לוס אנג'לס" ובפרס "ווסט גארלאנד בק סטייג'" (בתרגום חופשי: "אחורי הקלעים של מערב גארלאנד").
מולאלי מתגוררת באזור "ווסט הוליווד" בלוס אנג'לס עם בעלה השחקן ניק אופרמן (שהופיע בתפקיד אורח בעונה הרביעית של "ויל וגרייס").
בזמן לימודיה בקולג' יצאה עם השחקן ויליאם ה' מייסי.
באמצע שנות התשעים נישאה למייצג האמנים מייקל Katcher, ובשנת 2003 נישאה שנית לאופרמאן.
בריאיון למגזין "Advocate" אמרה: "אני מחשיבה עצמי כדו-מינית, והפילוסופיה שלי היא שכולם נולדים כאלו." בראיון אחר כמה שנים מאוחר יותר טענה כי לא העידה כך על עצמה כפי שהיא כעת, אלא שהתכוונה כי לכולם יש תכונה מולדת של משיכה לשני המינים, כמו גם צדדים גבריים ונשיים באישיותם.
בשנת 2003 התחתנה מולאלי עם השחקן ניק אופרמן והופיעה כגרושתו השנייה בסדרה מחלקת גנים ונוף.
אף על פי שלקולה מנעד גבוה באופן טבעי, פיתחה מנעד אף גבוה יותר בהתאם לגילום קארן ווקר בסדרה "ויל וגרייס", שהיא דמות קולנית מלאת מרץ ושמחת חיים הנוהגת לדבר מהר, בתור אישה עשירה ומתנשאת שנוהגת לעשות דברים הנחשבים קיצוניים כמו בליעת כדורים שונים ושתיית אלכוהול במהלך היום.
רק בפרק הראשון של הסדרה דיברה בקולה הטבעי.
כמו כן, היא נוהגת לשחק עם מנעד קולה ולשנותו בתחום נרחב בקריירה שלה, כשהיא דיבבה עד היום וממשיכה לדבב מגוון דמויות בסדרות ובסרטי אנימציה.
גם בסרט הגרסה המחודשת של "תהילה", היא משחקת בתפקיד מורה לפיתוח קול לכיתת תלמידים בבית הספר לאמנויות שבמרכז עלילת הסרט.
כל ביטויי יכולת כוונון הקול שלה בתפקידיה בקולנוע ובטלוויזיה מקשרים כך גם ליכולת השירה שלה ולקריירת השירה שלה לצד קריירת המשחק.
המרץ וההתנהגות המוחצנת והקיצונית שלה בדמות קארן ווקר, מתבטאים בשיאם כשהם מתקשרים לאנרגיה המינית שיש בדמות, כאשר יש סצנות מיניות או בעלות רמיזות מיניות רבות סביב דמותה בסדרה.
כך היא מתנשקת במספר מצבים עם דמויות רבות, גם גבריות וגם נשיות.
בפרק שבו שיחקה בתפקיד אורח בסדרה "כנפיים", גילמה דמות של אישה ששכבה עם מספר גדול מאוד של גברים, ותוך שהיא יוצאת עם אחת הדמויות הראשיות בסדרה, מעירות שאר הדמויות כולל דמותה שלה הערות אשר מראות את הניסיון המיני הרב שלה.
גם בסדרה "In the Motherhood" גילמה דמויות אימהיות על בסיס סיפורים אמיתיים שקיבלה מנשים שהן אימהות, אך גם כדמות אימהית בסדרה זו ובמספר תפקידים אחרים, נעשה ניצול של מצבים קומיים כשהיא מתנהגת בצורה משוחררת לעיתים וגם כדמות אימהית עוסקת בנושאים מיניים בצורה משעשעת.
במספר מצבים מתנשקת בתור קארן ווקר עם הדמות הנשית הראשית בסדרה "ויל וגרייס" בשם גרייס אדלר, ואף נוגעת במקומות בגופה ומנסה להביא למצב שזו תיגע בגופה שלה, ובאופן כללי נוקטת ברמיזות מיניות רבות כלפיה.
מולאלי גם שיחקה בסצנה בסדרה שבה היא והזמרת מדונה (שהתארחה בתפקיד אורח), רוקדות במועדון ותוך כדי הריקוד נצמדות זו לזו וממששות האחת את גופה של השנייה.
ישנן גם מספר סצנות לכל אורך הסדרה של ניסיונותיה למגעים מיניים, או דיבוריה אודות מגעים מיניים, עם דמות העוזרת הקשוחה והחסונה האישית שלה בשם "רוזריו", שאליה היא נוטה לפעמים להתייחס כאל גבר עקב מראה והתנהלותה.
באופן כללי, בתוך מצע הדמויות והמצבים של סדרה שאחד מנושאיה העיקריים הוא הומוסקסואליות, מתייחסת בדמות קארן ווקר פעמים רבות לדמויות גבריות מסוימות כאל נשים, ולדמויות נשיות מסוימות כאל גברים, יחד עם טשטוש הזהות המינית בדמותה שלה.
גם בסדרה "כריסטין הישנה" גילמה מולאלי בתפקיד אורח דמות בעלת מרץ ומטען מיני בפרק שעסק בין השאר בהגדרת זהות מינית.
באותו פרק מסוים הדמות המגולמת על ידי השחקנית ג'וליה לואיס דרייפוס גרה עקב מצב מסוים עם אישה אחרת, ובאחת הסצנות זו מנסה לשכנע את הדמות המגולמת על ידי מולאלי שאינה לסבית כפי שזה נראה לה.
אז דמותה של מולאלי דווקא מתנפלת עליה בנשיקה תוך מישוש גופה.
כך משחקת מולאלי במספר סדרות בעלות מצבים עם אופי מיני, הכוללים פעמים רבות מצבים חד-מיניים, וכך באמצעות משחקה היא משחקת פעמים רבות על תחום המיניות והמגדר, בטשטוש זהויות מיניות.
כך משחקה בעיקר בטלוויזיה גם מתקשר להשקפתה שלה במציאות, כי אנשים נולדים דו-מיניים.
"הילד שאף אחד לא רצה" (1981) - סרט טלוויזיה של CBS
"תהילה" (2009, הפקה מחודשת לסדרה ולסרט תהילה משנות השמונים)
"למה לצפות כשאתם מצפים" (2012)
"אלכסנדר והיום האיום והנורא והגרוע והלא טוב בכלל" (2014)
מייבש שיער הוא מכשיר חשמלי המזרים אוויר חם או קר במטרה לייבש שיער רטוב.
ייבוש השיער הרטוב נעשה במטרה לאפשר שליטה בעיצובו וליצירת תסרוקות הנשמרות זמן רב יותר.
הייבוש יוצר קשרי מימן זמניים בתוך השיער ובכך שומרים על הצורה הנדרשת לצורך עיצוב השיער.
ישנם מייבשי שיער לשימוש ביתי, ומייבשי שיער ניצבים גדולים לשימוש מסחרי (במספרות).
מייבשי השיער הומצאו בשלהי המאה ה-19 על ידי אלכסנדר גודפרי, והשימוש המסחרי הראשון בהם היה בחנותו, בצרפת בשנת 1890. מייבש שיער זה היה מייבש ניצב, והלקוחה ישבה תחתיו בעת ששערה יובש.
מייבש השיער הביתי הומצא בשנות ה-20 של המאה ה-20.
מייבש השיער משתמש במאוורר המזרים אוויר דרך גוף חימום ובכך מחמם את האוויר ומזרים אותו לפתח יציאת האוויר החם המכוון לעבר השיער.
לרוב נעשה שימוש בתיל ניכרום (סגסוגת של ניקל, ברזל וכרום) אשר הוא מוליך בעל התנגדות גבוהה.
בשנות ה-90 של המאה ה-20 התקבלה חקיקה בארצות הברית שדרשה כי במייבשי השיער יותקנו הגנות מפני התחשמלות במקרים בהם נרטב מייבש השיער.
מייג'ור היא דרגת קצונה הקיימת במרבית צבאות העולם, ומקבילה לדרגת רב-סרן בצה"ל.
דרגת מייג'ור היא לרוב בכירה מדרגת הקפטן, זוטרה לדרגת הלויטננט קולונל ומקבילה לדרגת הלויטננט קומנדר או הקומנדר בציים השונים.
הדרגה נקראת גם קומונדנט או קפטן מייג'ור בחלק מצבאות העולם.
התואר מייג'ור משמש גם כתוספת לדרגות אחרות ונועדה להבדילן ולקדמן בסדר הדרגות כמו מייג'ור גנרל או סרג'נט מייג'ור בכמה מצבאות העולם.
סימון הדרגה על פי תקנות נאט"ו הוא OF-3.
מדינה שנות שירות דרגה שם הדרגהבשפת המקור דרגה זוטרה דרגה בכירה מקבילה בזרועות אחרות1918–1991הצבא האדוםחיל האוויר הסובייטיМайор (רוסית: מיור)капита́н(קפיטן)подполко́вник(פודפולקובניק)капита́н 3-го р́ангаקפטן מדרגה שלישית (הצי)1933–1945ורמאכטMajor(גרמנית)האופטמן אוברסט לויטננטקורבטנקאפיטן (הצי)ואפן אס אסSS-Sturmbannführe(אס אס שטורמבאנפיהרר)אס אס האופט שטורמפיהרראס אס אובר שטורמבאנפיהרר קונפדרציית המדינות של אמריקה 1861–1865 צבא הקונפדרציה Major(אנגלית)Captain (קפטן)Lieutenant Colonel(לויטננט קולונל)Commanderקומנדר
מדינה דרגה שם הדרגהבשפת המקור דרגה זוטרה דרגה בכירה מקבילה בזרועות אחרותצבא אירלנדחיל האוויר האיריCeannfort(אירית)Captaen(קפטן)Leifteanantchoirnéalהצי: Leifteanantזרוע היבשהחיל האוויר הישראליחיל הים הישראלירב-סרן(עברית)סרןסגן-אלוףצבא מצריםחיל הים המצריرائد(ערבית: ראיד)نقيب(נקיב)مقدم(מקדם)
מייג'ל בארט-רודנברי הייתה שחקנית ומפיקה אמריקאית.
היא ידועה בעיקר בשל תפקידה כאחות כריסטין צ'אפל במסע בין כוכבים: הסדרה המקורית, לואקסנה טרוי במסע בין כוכבים: הדור הבא ומסע בין כוכבים: חלל עמוק 9, ובגין היותו קולו של המחשב הנשמע לאורך כל הסדרה.
בארט הייתה אשתו של יוצר מסע בין כוכבים ג'ין רודנברי.
בשל היותה אשתו של רודנברי, ובהתחשב ביחסים המתמשכים שלה עם מסע בין כוכבים - השתתפות בדרך כלשהי בכל סדרה במהלך ימי חייה - היא מכונית לעיתים "הגברת הראשונה של מסע בין כוכבים".
היא וג'ין רודנברי נישאו ביפן ב-6 באוגוסט 1969, לאחר ביטולה של הסדרה מסע בין כוכבים: הסדרה המקורית.
לשניים בן אחד, יוג'ין "רוד" רודנברי ג'וניור, שנולד בשנת 1974.
מייג'ל לי יודק החלה לקחת שיעורי משחק כילדה.
היא למדה באוניברסיטת מיאמי בקורל גייבלס, פלורידה, ולאחר מכן היו לה מספר תפקידים בתיאטרון, והיא הגיעה להוליווד.
אביה, ויליאם יודק (Hudec), היה קצין במשטרת קליבלנד.
הוא נהרג בעת מילוי תפקידו בשנת 1955, בזמן שמייג'ל הייתה בסיבוב הופעת עם הפקת אוף ברודוויי.
בשנות ה-50 המאוחרות ובראשית שנות ה-60 היו לה מספר תפקידים קטנים בכמה סרטים וסדרות טלוויזיה.
היא עבדה באולפני דסילו במספר תוכניות טלוויזיה, בהן "בוננזה", "הבלתי משוחדים", "המופע של לוסי" ו-"הלוטננט" (בהפקתו של ג'ין רודנברי).
היא קיבלה הכשרה בקומדיה מלוסיל בול.
בשנת 1960 היא שיחקה את דמותה של גוון רתרפורד בסדרה "Leave It to Beaver".
במגוון תפקידים שונים, בארט השתתפה בכל גלגול של זיכיון המדע בדיוני הפופולרי מסע בין כוכבים אשר נוצרו במהלך חייה, לרבות גרסאות לייב אקשן ואנימציה, טלוויזיה וקולנוע, וכל תקופות הזמן שבהן התרחשו האירועים בסדרות השונות.
בארט הופיעה לראשונה בפיילוט הראשון של "מסע בין כוכבים: הסדרה המקורית", "The Cage" (שנת 1964), כקצינה הראשונה חסרת השם של ספינת החלל אנטרפרייז הידועה רק בכינוי "מספר אחת".
לבארט הייתה מערכת יחסים רומנטית עם יוצר הסדרה ג'ין רודנברי, שנישואיו היו על סף כישלון באותה העת, והרעיון ללהק שחקנית לא ידועה במיוחד לתפקיד ראשי, רק כי היא הייתה חברתו של המפיק, הרתיח את מנהלי NBC, אשר התעקשו שרודנברי ייתן את התפקיד לשחקן גבר.
ויליאם שטנר אימת זאת בספרו "Star Trek Memories", והוסיף כי גם צופות-נשים, בהקרנות מבחן, שנאו את הדמות.
שאטנר ציין כי צופות-נשים הרגישו שהיא הייתה "נודניקית" ו"מעצבנת" וגם חשבו ש"מספר אחת לא צריכה להתאמץ כל כך להשתלב בין הגברים".
בארט התבדחה לעיתים קרובות, כי אילו ניתנה בידי רודנברי הבחירה, בין להשאיר את דמותו של ספוק (שגם אותו הרשת שנאה), או דמות האישה, הוא היה "ממשיך עם הוולקן ומתחתן עם האישה, כי הוא לא חושב שלנרד היה מסכים להפך".
תפקידה בפרקים הבאים של "מסע בין כוכבים: הסדרה המקורית" השתנה לזה של האחות כריסטין צ'אפל, דמות חוזרת, הידועה בחיבתה הנכזבת לספוק חסר הרגש.
ההופעה הראשונה שלה כצ'אפל על סרט הצילום גרמה למנהל NBC ג'רי סטנלי לפצוח בקריאה: "נו, נו - תראו מי חזרה!" בסצנה בתחילת הסרט "מסע בין כוכבים: הסרט", נודע לצופים כי היא הפכה לד"ר צ'אפל, תפקיד עליו חזרה בקצרה, בסצנה מתוך "מסע בין כוכבים 4: השיבה הביתה".
בארט סיפקה כמה קולות למסע בין כוכבים: סדרת האנימציה, כולל אלו של האחות צ'אפל וקצינת קשר בשם מ'רס, קצינה חתולית ששירתה לצידה של אוהורה.
שנים לאחר מכן היא תחזור אל "מסע בין כוכבים: הדור הבא", בדמותה של אמא של דיאנה טרוי - השגרירה לואקסנה טרוי, בטאזואידית שערורייתית, אסרטיבית ומרדנית, שהופיעה כדמות חוזרת בסדרה.
הדמות שלה, לעיתים קרובות, מטרידה את קפטן האנטרפרייז ז'אן-לוק פיקארד, שדוחה את חיזוריה.
מאוחר יותר, בארט הופיעה שוב כשגרירה טרוי במספר פרקי "מסע בין כוכבים: חלל עמוק 9", שם, בניגוד מוחלט, היא פיתחה קשר חזק עם השוטר אודו, לו אף נישאה בסופו של דבר.
היא סיפקה את הקול הרגיל של המחשבים המשולבים של ספינות החלל של הפדרציה במסע בין כוכבים: הסדרה המקורית, מסע בין כוכבים: הדור הבא, מסע בין כוכבים: חלל עמוק תשע, מסע בין כוכבים: וויאג'ר, ורוב סרטי מסע בין כוכבים.
היא שבה לשמש כקולו של המחשב בשני פרקים של סדרת הפריקוול מסע בין כוכבים: אנטרפרייז ובפרקי הסיום של מסע בין כוכבים: פיקארד.
כמו כן, היא השאילה את קולה לתוכנות ולמשחקי מחשב שונים הקשורים לזיכיון.
הקישור האייקוני בין קולה לבין אינטראקציות עם מחשבים הובילה לכך שפרויקט של גוגל זכה לשם הקוד Google Majel בתחילת דרכו.
בארט הקפידה להשתתף בוועידות מסע בין כוכבים הגדולות מדי שנה, במאמץ לעורר מעריצים ולשמור על הזיכיון בחיים.
בארט היא גם אחת משישה שחקנים (האחרים הם: ג'ונתן פרייקס, קייט מאלגרו, ג'ורג' טאקיי, אייברי ברוקס ומייקל דורן) אשר השאילו את קולם לתקליטור "Star Trek: Captain's Chair", בו היא שבה לספק את קולו של מחשב ספינת החלל.
ב-9 בדצמבר 2008, פחות מ-10 ימים לפני מותה, "רודנברי הפקות" הודיעה כי היא תספק את קולו של מחשב הספינה שוב, הפעם עבור סרט הקולנוע "סטארטרק" משנת 2009, המאתחל מחדש את הזיכיון.
שון ראסל, דובר משפחת רודנברי, הצהיר כי היא כבר השלימה את עבודת הקריינות, ב-4 בדצמבר 2008. הסרט הוקדש לה, כמו גם לג'ין.
בארט ובעלה ג'ין רודנברי זכו בשנת 2002 לפרס מטעם קרן החלל - Douglas S.
Morrow Public Outreach Award - כהוקרה על עבודתם ועל יצירת מודעות ולהתלהבות לחלל.
היא הופיעה כדמות "פרימוס דומיניק" בפיילוט עבור דרמת טלוויזיה פוסט-אפוקליפטית של ג'ין רודנברי משנת 1973 בשם "Genesis II", כמו גם בפיילוט "Spectre" משנת 1977, כ-"לילית, סוכנת הבית".
בשנת 1973 היא הופיעה במערבון המדע בדיוני של מייקל קרייטון "Westworld", בדמות של זונה.
לאחר מותו של ג'ין רודנברי, בארט לקחה חומרים מהארכיונים שלו והביאה להפקתם של שניים מהרעיונות שלו.
היא הייתה מפיקה בפועל של סדרת המדע בדיוני אותה יצר בעלה המנוח: "ארץ: הקונפליקט האחרון (שבו היא גם שיחקה את דמותה של ד"ר ג'וליאן בלמן), ו-"אנדרומדה".
כצעד מחווה של רצון טוב בין היוצרים של זיכיון מסע בין כוכבים לבין יוצרי בבילון 5 (שחלק מהמעריצים ראו בהם יריבים), היא הופיעה בפרק "Point of No Return" של בבילון 5, בתפקיד ליידי מורלה, אלמנתו הנביאה של קיסר הסנטאורים.
כפרודיה על עבודתה כקולו של המחשב במסע בין כוכבים, בארט הופיעה כאמנית קול אורחת בסדרה "איש משפחה", כקולו של המחשב של סטואי גריפין, בפרק "Emission Impossible".
חברת הרכבות יוניון פסיפיק משתמשת בקולה לצורך קריינות עבור מכשירים שלהם, הפזורים במקומות שונים ממערב לנהר המיסיסיפי שונים.
כאשר מזוהה פגם, המערכת מגיבה עם קולה המוקלט של בארט, המכריז מידע אודות כך לצוות הרכבת באמצעות הרדיו.
חלק מההקלטות האחרונות של קולה של בארט היו עדיין בשלב פוסט פרודקשן, והופצו לקהל במהלך שנת 2009, לאחר מותה, כפי שמצוין ברשימת הקרדיטים של הסרט "סטארטרק" משנת 2009, בו, שוב, שימשה כקולו של המחשב.
בסרט אנימציה המבוסס על המחזה המלט מופיעה שמה של מייג'ל בארט-רודנברי ברשימת הקרדיטים, כקולה של מלכת הרובוטים.
מייג'ל בארט-רודנברי הלכה לעולמה ב-18 בדצמבר 2008, בביתה בבל אייר, לוס אנג'לס, קליפורניה, ארצות הברית, כתוצאה מלוקמיה.
היא הייתה בת 76 שנים.
הלוויה ציבורית נערכה ב-4 בינואר 2009, בלוס אנג'לס, קליפורניה, ארצות הברית.
יותר מ-250 איש השתתפו לרבות נישל ניקולס, ג'ורג' טאקיי, וולטר קניג, מרינה סירטיס (אשר גילמה על המסך את בתה של לוקסואנה טרוי, דמות שבארט שיחקה), ברנט ספיינר, ויל ויטון ומעריצים רבים.
לאחר מותו של ג'ין רודנברי בשנת 1991, בארט שלחה חלק משרידיו לחלל, בשנת 1997. ב-26 בינואר 2009, פורסם כי שרידיהם של ג'ין רודנברי ומייג'ל בארט ישוגרו לחלל בשנה הבאה, אולם ההשקה נדחתה.
השרידים של בני הזוג המנוחים נחתמו לכמוסות שנעשו במיוחד על מנת שיעמדו במסע לחלל.
חללית, המשוגרת באמצעות רקטה, תישא לחלל את הכמוסות, ביחד עם מחוות דיגיטליות ממעריצים.
נכון לעכשיו, החללית מיועדת לשיגור במרץ 2018.
מייגן פולווס היא שחקנית טלוויזיה, קולנוע ותיאטרון קנדית-אמריקאית, המוכרת מתפקידה כאן שרלי במיני סדרה "האסופית" משנת 1985 ושני המשכיה: "אן מהחווה הירוקה" ו"אן מהחווה הירוקה - סיפור ההמשך".
פולווס נולדה בטורונטו, אונטריו, קנדה למשפחת אמני הבמה, והיא הצעירה מבין ארבעה אחים.
תפקידה הראשון כשחקנית היה בגיל תשע, עת הופיעה בתשדיר פרסומת עבור חברת התקשורת "Bell Canada".
עד מהרה היא מצאה עבודות משחק נוספות בטלוויזיה הקנדית עד לפריצת הדרך הראשונה שלה כאן שירלי במיני סדרה האסופית משנת 1985. הופעתה זיכתה אותה בשני פרסי ג'מיני בקטגוריית השחקנית הטובה ביותר.
בין שאר סדרות הטלוויזיה בהן השתתפה פולווס נמנות עובדות החיים, בגבולות המסתורין, חוק וסדר, ER, רצח במשיכת קולמוס, תיקים באפלה, רפואה שלמה, CSI, CSI: מיאמי, שקר לי, אחים ואחיות, האוס ובמיני סדרה עולם ללא קץ על-פי ספרו של קן פולט.
בשנים 2009 - 2021 גילמה את הדמות החוזרתשל לילי בורדן בסדרת הדרמה הקנדית "הארטלנד" (אנ').
בשנת 2012 שיחקה בסדרת הדרמה היומית של TeenNick "הוליווד הייטס" בתור בת', אחותה של ליסה.
בשנים 2017-2013 שיחקה בארבע עונות סדרת הטלוויזיה "ממלכה" בתפקיד קטרינה דה מדיצ'י, אימו של פרנסיס (טובי פין רגבו).
בשנת 2018 שיחקה בעונה השלישית של סדרת המדע הבדיוני הקנדית "ויינונה ארפ" כמישל גיבסון ארפ, אמא של ויינונה ארפ, אותה מגלמת מלאני סקרופאנו.
בשנת 2020 גילמה את אדית מורילנד בסדרת המדע בדיוני "משפחת אוקטובר" של רשת נטפליקס.
מייג'ור ויקטורי הוא דמות בדיונית של גיבור-על המופיעה בחוברות הקומיקס ביקום מארוול קומיקס.
מייג'ור ויקטורי הוא האלטר אגו של ואנס אסטרוביק, בנם היחיד של ארנולד ונורמה אסטרוביק, שנולד בניו יורק בהמשכיות ארץ-691 (בה פעלה קבוצת שומרי הגלקסיה המקורית).
הוא התגייס לחיל האוויר של ארצות הברית בהגיעו לגיל 18, שינה את שמו לאסטרו והיה הצעיר ביותר שהתקבל לתוכנית האימונים לטייסי החלל.
בשנת 1988, אסטרו התנדב למשימה הבין-גלקטית המאוישת הראשונה אי פעם של ממשלת ארצות הברית, "פרויקט: קפיצת כוכב".
הספינה שלו, אודיסאוס 1, לא הייתה מתואמת למסעות חלל שמעל למהירות האור, ולכן המסע למערכת הכוכבים השכנה אלפא קנטאורי התמשכה כעשר מאות.
כדי להגן עליו מזיקנה, אסטרו התכסה בחליפת גוף העשויה מסגסוגת משמרת של נחושת (ולאחר מכן - עם הצטרפותו לשומרי הגלקסיה - גם בסגסוגת האדמנטיום הבלתי שבירה), וקיבל עירוי דם מאותו חומר.
במהלך מסעו לאלפא קנטאורי, הספינה העירה אותו מדי פעם מהקפאה קריוגנית כדי לבצע מספר שיפורים שגרתיים.
התקופות אותן העביר לבדו מחוץ לתא ההקפאה דחפו אותו לכדי שיגעון.
באחת מאותם פעמים, כוחותיו המנטליים של אסטרו התפתחו, וכאשר הגיע למערכת הכוכבים כעבור אלפי שנים אחר כך, הייתה לו שליטה מלאה ביכולותיו הטלקינטיות.
מייגן בון היא שחקנית קולנוע וטלוויזיה אמריקאית שהתפרסמה בזכות תפקידה הראשי בסדרת דרמת הפשע "הרשימה השחורה" בתור סוכנת ה-FBI אליזבת' קין.
בון נולדה בעיר פטוסקי שבמישיגן וגדלה בפלורידה.
הוריה עבריו לשם בילדותה כדי להיות קרובים לסבה וסבתה.
סבה, הרולד גארי מורס, היה איש עסקים ובעל מתחמי דיור בפלורידה; אמה, ג'ניפר פאר, היא מנהלת המכירות.
בון אומרת שהיא גילתה את התשוקה למשחק בגיל שבע כאשר סבה וסבתה לקחו אותה לניו יורק כדי לראות מחזה בברודוויי בכיכובו של נייתן ליין.
מוצאה של בון הוא אנגלי וגרמני עם כמויות קטנות של הולנדי וסקוטי.
בשנת 2005 סיימה לימודי תואר ראשון בהצטיינות בבית ספר לתיאטרון של אוניברסיטת המדינה של פלורידה.
לאחר מכן, החלה לצבור ניסיון במשחק על במה ב"תיאטרון הרפרטוארי אסולו" בו למדה והופיעה; בין מוריה נמנים השחקנית ג'יין אלכסנדר ובמאי התיאטרון אדווין שרין.
בשנת 2017 החלה ללמוד לתואר שני במדעי קיימות בבארד קולג' בניו יורק.
בשנת 2007 בון כיכבה בהופעת הבכורה שלה בלוס אנג'לס במחזה של צ'ארלס ל.
מי, "Limonade Tous Les Jours" וזכתה בשני פרסי התיאטרון השבועי של לוס אנג'לס על הופעתה.
בשנת 2009 בון ביצעה את הופעת הבכורה שלה בקולנוע בסרט האימה "בלאדי ולנטיין 3D", ואחריו תפקיד משנה בסרט "סקס והעיר הגדולה 2" משנת 2010.
במהלך שנת 2010, היא גילמה את סגן התובע המחוזי, לורן סטנטון בסדרה קצרת הימים "חוק וסדר: לוס אנג'לס" ברשת NBC.
באותה שנה, עברה בון לכס הבימוי, וביימה את הסרט הקצר "Eggshells for Soil", שחלקים ממנו צולמו בעיר הולדתה בפלורידה.
בשנת 2012 הופיעה בסרט "סטפ אפ 4: מהפכה"; הרביעי בסדרת "סטפ אפ", בתפקיד של קלייר, אם חד הורית לילדה קטנה ואחותו של שון.
מאוחר יותר באותה שנה כיכבה בון בסרט הדרמה העצמאית "Leave Me Like You Found Me", עליה זכתה בפרס Gen Film Festival לשחקנית הטובה ביותר.
בשנת 2013 היה לה תפקיד חוזר בסדרת הדרמה המשטרתית "שוטרים בדם" ברשת CBS, ובהמשך השנה החלה לככב בתור סוכנת ה-FBI אליזבת' "ליז" קין בסדרה "הרשימה השחורה" ברשת NBC.
"הרשימה השחורה" השיגה הצלחה ביקורתית ומסחרית כאחד.
ב-15 ביוני 2021, הוכרז שבון תעזוב את הסדרה לאחר שמונה עונות.
ב-15 באפריל 2016 נולדה לבון ולבן זוגה, האומן דן אסטברוק, בת, קרוליין בון.
+שנהסרטתפקידהערות2007The Mustachioed Bandit Meets His Endקייט2009בלאדי ולנטיין 3Dמייגן2010The Myth of the American Sleepoverקרי סאליבןEggshells for Soilמורהסרט קצר; במאית ותסריטאיתסקס והעיר הגדולה 2אלי2012סטפ אפ 4: מהפכהקליירAbout Cherryג'ייקLeave Me Like You Found Meארי2013ברוכים הבאים לג'ונגל ליסה2018Family Gamesסלואןהסרט צולם ב-2013
מייגן אליזבת' טריינור היא זמרת, כותבת שירים, מוזיקאית ומפיקה מוזיקלית אמריקאית, זוכת פרס גראמי.
טריינור החלה את הקריירה המוזיקלית שלה בשנת 2009 כשהוציאה את אלבום הבכורה שלה באופן עצמאי, ובשנת 2011 הוציאה עוד שני אלבומים שיצאו גם הם באופן עצמאי.
היא זכתה להכרה עולמית בעקבות הצלחת השיר "All About That Bass", שזכה להצלחה מסחרית והגיע למקום הראשון ביותר מ-20 מצעדים בעולם, בהם מצעד הפזמונים האמריקאי בילבורד הוט 100 ומצעד הסינגלים הבריטי.
המיני-אלבום הראשון של טריינור, Title, יצא ב-9 בספטמבר 2014 ואלבום האולפן הרביעי שלה יצא בינואר 2015 תחת אותו השם וזכה להצלחה לאחר שהגיע למקום הראשון במצעד האלבומים האמריקאי בילבורד 200 ובמצעד האלבומים הבריטי ומכר למעלה משני מיליון עותקים ברחבי העולם.
טריינור נולדה וגדלה בננטאקט, מסצ'וסטס, בתם של גרי וקיילי טריינור, ולה שני אחים.
היא גדלה במשפחה מוזיקלית והחלה לכתוב שירים מגיל 11.
בגיל 13 החלה להפיק שירים במחשב הביתי.
מאוחר יותר המשפחה עברה לגור בהיאניס, מסצ'וסטס, שם למדה טריינור בבית הספר התיכון האזורי בסמוך לצפון איסטהאם.
בדצמבר 2009 הוציאה טריינור את אלבום הבכורה שלה שנקרא על שמה: "Meghan Trainor", בפברואר 2011 היא הוציאה את אלבום האולפן השני שלה שנקרא: "I'll Sing with You" ובספטמבר של אותה שנה הוציאה את אלבום האולפן השלישי שלה שנקרא: "Only 17".
טריינור כתבה והפיקה בעצמה את שלושת האלבומים, באותה התקופה טריינור לא הייתה חתומה בחברת תקליטים והאלבומים יצאו באופן עצמאי והיא לא הוציאה מהם סינגלים.
מייגן טרינור כתבה לסברינה קרפנטר את השיר "Can't Blame a Girl for Trying" כשהייתה בת 15. ולאחר מכן כתבה לסברינה קרפנטר את השיר "Darling I'm A Mess".
בשנת 2014 חתמה טריינור על חוזה הקלטות באפיק רקורדס והחלה להקליט את אלבומה הרביעי ביחד עם המפיק קווין קדיש אשר היה מועמד לכמה פרסי גראמי.
במאי 2014 יצא לאור הסינגל הראשון של טריינור, "All About That Bass", אשר זכה להצלחה עצומה ברחבי העולם וכבש את פסגות המצעדים בארצות הברית, בריטניה, אוסטרליה, קנדה, אוסטריה, גרמניה, ניו זילנד וישראל.
טריינור סיפרה בראיון שהיא לא האמינה שהסינגל יצליח בצורה כזאת ושזה מרגיש "לא אמיתי" בשבילה, היא הוסיפה ואמרה: "אני וקווין (המפיק של השיר) לא חשבנו שנרוויח דולר מכל העניין הזה, באמת לא דמיינו שהשיר יצליח בצורה כזאת".
ב-9 בספטמבר 2014 יצא לאור המיני-אלבום הראשון של טריינור, Title, אשר כולל בתוכו ארבעה שירים מתוך האלבום הרביעי של טריינור, הנושא את אותו השם ויצא לאור ב-12 בינואר 2015, האלבום זכה להצלחה גדולה, הגיע למקום ראשון במצעד האלבומים של בילבורד ומכר למעלה מ-2 מיליון עותקים ברחבי העולם.
בסמוך לכך, השתתפה בשיר "Brave Honest Beautiful", של פיפת' הרמוני.
ב-4 במרץ 2016 הוציאה טריינור את אלבום האולפן החמישי שלה, "Thank You", להורדה דיגיטלית ומתוכו יצאו הסינגלים "No" ו-"Me Too".
ב-15 ביולי 2016 מייגן יצאה לסיבוב ההופעות "Untouchable Tour" כשזמרי החימום שלה הם Hailee Steinfeld ו-Common King ואפילו אביה רקד איתה בכמה הופעות עם השיר "Dance Like Yo Daddy".
בשנת 2017 הוציאה טריינור את השיר "I'm A Lady".
באותה שנה תרמה את קולה לסרט "דרדסים: הכפר האבוד".
בשנת 2018 הוציאה טריינור 8 שירים שהקליפים שלהם הם מתוך החתונה שלה.
בספטמבר 2019, יצא השיר "Wave", שזכה להצלחה נאה בניו זילנד.
באותה השנה הוציאה את The Love Train.
באותה שנה דיבבה בסרט "פליימוביל: הסרט", לצדם של אדם למברט ודניאל רדקליף.
בשנת 2018 נבחרה לשפוט בתוכנית המציאות האמריקאית "The Four" , המבוססת על הריאליטי השירה הישראלי "The Four".
באותה שנה, היא נישאה לשחקן האמריקאי דריל סברה.
בשנת 2020 הצטרפה לצוות השופטים בתוכנית המציאות הבריטית "The Voice UK" בעונתה התשיעית, לצדם של השופטים האחרים Will.i.am, טום ג'ונס ואולי מארס.
ב-4 באוגוסט 2023 הוציאה את הסינגל "Mr Right" עם הזמרת-יוצרת האנגליה, מיי סטיבנס.
מייג'ור גנרל היא דרגה צבאית בכירה, מקבילה לדרגת אלוף בצה"ל.
בצבאות חבר העמים הבריטי וארצות הברית מייג'ור גנרל הוא קצין ("גנרל שני כוכבים") הנמצא בין דרגת לוטננט גנרל (הבכירה ממנה) לדרגת בריגדיר גנרל (הנמוכה ממנה).
בדרך כלל בצבאות אלה זוהי דרגתו של מפקד אוגדה (דיוויזיה).
בצבא צרפת הדרגה המקבילה היא מינוי לעוזר ראש מטה וקיימים חמישה קצינים בדרגה זו, אחד במטה הכללי ואחד במטות כל אחת מהזרועות (זרוע האוויר, זרוע הים, זרוע היבשה והז'נדרמריה).
בנוסף, יש בצבא צרפת דרגה למפקד דיוויזיה général de division.
בחלק ממדינות מזרח אירופה דרגה זו מקבילה לדרגת מפקד בריגדה ונמצאת ישירות מתחת לדרגת הגנרל.
במספר מדינות המחזיקות בצבא קטן זוהי הדרגה הגבוהה ביותר בפועל.
כך זה בוונואטו, טוגו, פפואה גינאה החדשה, מלטה ועוד.
סימולי דרגה בצבאות של מדינות אחרות
באופרטה "הפירטים מפנזאנס" מאת גילברט וסאליבן מופיעה דמותו של "המייג'ור גנרל המודרני" סטנלי, המופיע בשיר המייג'ור-גנרל הקומי (I Am the Very Model of a Modern Major-General)
בסדרה סטארגייט SG-1 מפקד פיקוד סטארגייט בעונות 1–7, ג'ורג' האמונד, מחזיק בדרגת מייג'ור גנרל.
ג'ק או'ניל מקודם לדרגת מייג'ור גנרל בעונה 9
בסרט המצור (The Siege) משנת 1998 מגלם ברוס ויליס את דמותו של הגיבור מייג'ור ג'נרל ויליאם דווארו
מייגן דוהאמל היא מחליקה אמנותית על קרח קנדית, אלופה אולימפית (פיונגצ'אנג 2018), אלופת העולם פעמיים ברציפות (שאנגחאי 2015 ובוסטון 2016) ו-5 פעמים ברציפות אלופת קנדה (2012 - 2016) בהחלקה אמנותית על קרח לזוגות ביחד עם אריק רדפורד.
דוהאמל נולדה בגרייטר סדברי אונטריו.
היא החלה להחליק על הקרח בגיל 3. בגיל 14 היא עברה לבארי, אונטריו, על מנת להתאמן בבית הספר מריפוזה להחלקה על הקרח.
משנת 2008 היא טבעונית ומיולי 2014 היא מאורסת לברונו מרקוט.
בשנת 2004 התחרתה דוהאמל בתחרות הזוגות עם ראיין ארנולד ויחד איתו היו לזוג הראשון בעולם שביצעו יחד את תרגיל הטריפל לוץ בתחרות, באליפות קנדה (2005).
ביוני 2007 היא החלה להתחרות עם קרייג בנטין וביחד איתו זכו במדליית ארד באליפות קנדה (2008).
חודשיים לאחר מכן, היא סיימה במקום שישי באליפות העולם בהחלקה אמנותית על קרח שנערכה בגטבורג שוודיה.
שנה לאחר מכן, היא סיימה ביחד עם בנטין במקום שני באליפות קנדה ובמקום שמיני באליפות העולם שנערכה בלוס אנג'לס ארצות הברית.
בשנת 2010 לאחר שני שברי מאמץ, בלט דיסק בגב, והפרעות בתפקוד עצבי ברגל, החליט בנטין לפרוש מתחרויות.
בשנת 2011 היא החלה להתחרות עם אריק רדפורד וזכתה ביחד איתו במקום שני באליפות קנדה ובמקום שביעי באליפות העולם שנערכה במוסקבה רוסיה בתוצאה של 173.03 נקודות.
בשנת 2012 היא זכתה לראשונה במדליית זהב ביחד עם רדפורד באליפות קנדה ובמקום חמישי באליפות העולם שנערכה בניס צרפת בתוצאה של 185.41 נקודות.
באליפות העולם בהחלקה אמנותית על הקרח שנערכה בלונדון אונטריו במרץ 2013 זכתה דוהאמל במדליית ארד בתחרות הזוגות ביחד עם רדפורד בתוצאה של 204.56 נקודות, אחרי זוג מרוסיה (225.71 נקודות) וזוג מגרמניה (205.56 נקודות).
באולימפיאדת סוצ'י (2014) זכתה דוהאמל במדליית כסף בתחרות הקבוצתית לאחר שהשתתף בתחרות הזוגות עם רדפורד.
בתחרות לזוגות היא סיימה במקום שביעי ביחד עם רדפורד בתוצאה של 199.53 נקודות.
חודש לאחר מכן, באליפות העולם בהחלקה אמנותית על הקרח שנערכה בסאיטאמה שביפן היא זכתה במדליית ארד בתחרות לזוגות ביחד עם רדפורד בתוצאה של 210.84 נקודות, אחרי זוג מגרמניה (224.88 נקודות) וזוג מרוסיה (215.92 נקודות).
באליפות העולם בהחלקה אמנותית על הקרח שנערכה בשאנגחאי סין במרץ 2015 זכתה דוהאמל במדליית זהב בתחרות הזוגות ביחד עם רדפורד בתוצאה של 221.53 נקודות, לפני שני זוגות מסין (214.12 נקודות ו-212.77 נקודות).
מייג'ור גרום הוא שמו של סרט קצר, סרט גיבורי-על רוסי בן 25 דקות משנת 2017, המבוסס על סדרת הקומיקס "מייג'ור גרום" מבית Bubble Comics, שנוצרה על ידי ארטיום גברליאנוב.
את הסרט ביים ולדימיר בסדין ובו מככבים השחקנים אלכסנדר גורבאטוב בתפקיד מייג'ור גרום, איוואן פומינוב בתפקיד מנהיג השודדים ודנילה יאקושב בתפקיד הנהג.
הסרט שוחרר רשמית ב-19 בפברואר 2017 לערוץ הרשמי של אולפני באבל ביוטיוב, כהכנה להפקת סרט באורך מלא על דמותו של מייג'ור גרום.
במרץ 2017 הוקרן הסרט גם בערוץ הראשון של הטלוויזיה הרוסית.
איגור גרום מגיע לסניף בנק רוסגרנטבנק למשוך כסף כשלפתע הכספומט נתקע, בדיוק ברגע שבו אל סניף הבנק פורצים שלושה שודדי בנק, שבאו לעשות כסף קל, אך אינם מודעים לכך שגרום הוא שוטר במשטרת סנקט פטרבורג, נחוש ואידיאליסט, חסר פשרות ואלים.
תחילה תפקיד הגיבור מייג'ור איגור גרום הוצע לשחקן גריגורי דובריגין, אך לבסוף לוהק שחקן הטלוויזיה אלכסנדר גורבאטוב לתפקיד.
צילומי הסרט התרחשו בשנת 2015 במרכז העיר סנקט פטרבורג, העיר שבה גם מתרחשים אירועי חוברות הקומיקס של מייג'ור גרום.
הסרט תוכנן להיות באורך 7 דקות בלבד, אך פרטי תסריט שונים הביאו לכך שאורך הסרט הגיע לכדי 25 דקות לבסוף.
בנק רוסגרנטבנק המתואר בסרט הוא סניף בנק מומצא שמוזכר עוד בחוברות הקומיקס של מייג'ור גרום.
כל פנים הבנק נבנה במיוחד לצורך הסרט, שעלות הפקתו הגיעה ל-5 מיליון דולר.
לפני שחרור הסרט, יצא לאור ספר הקומיקס "מייג'ור גרום.
פסקול הסרט יצא לאור ב-24 במרץ 2017 והוקלט על ידי חטיבת המוזיקה של אולפני באבל, "Bubble Music".
את הפסקול לסרט הלחין רומן סליברסטוב שהסתגר עם הבמאי ולדימיר בסדין באולפנים בסנקט פטרבורג למשך חודשיים כמעט, כשהעבודה על הפסקול נמשכה 4 חודשים, מספטמבר ועד דצמבר 2016 והוקלטה באולפני אבי רוד בלונדון..
במיוחד עבור הסרט נכתבו 2 שירים: Move Like a Devil ו-It Might Be Better, כשהשיר הראשון הוא שיר רוק מהיר והשני הוא שיר מלודי רגוע יותר ומהווה בלדת רוק על אהבה.
קטעי שיר שונים בפסקול בוצעו על ידי מקהלה מסנקט פטרבורג ובשיתוף פעולה עם מוזיקאים מארצות הברית כדייוויד מיד ופאטבוי סלים.
מייג'ור איגור קונסטנטינוביץ' גרום הוא דמות בדיונית של גיבור-על, המופיע בחוברות הקומיקס ביקום באבל קומיקס.
דמותו הופיעה לראשונה בחוברת מייג'ור גרום 1 (Майор Гром #1) מאוקטובר 2012, ונוצרה בידי הכותב יבגני פדוטוב והמאייר ארטיום גברליאנוב.
מייג'ור איגור קונסטנטינוביץ' גרום הוא בלש במשטרת סנקט פטרבורג, החדור באידיאל גבוה לצדק ונלחם בפשע.
הוא פועל בעיר סנקט פטרבורג, כשעוזרות לו מספר דמויות משנה כשותפו דמיטרי דובין וגיבורי-על כמחסל השדים, פוריה האדומה ואחרים.
שלא כמו גיבורי-על אחרים, הוא אינו ניחן בכוחות-על והוא משתמש בגאונות שלו, בעבודת בילוש, במדע ובטכנולוגיה, באתלטיות, וזריזות, באמנויות לחימה מגוונות ויעילות ובכוח רצון בלתי מתפשר למלחמה בפשע.
אויבו הגדול הוא רוצח סדרתי המכונה "רופא המגפה".
מייג'ור גרום מסתמך על מוחו, ידע מדעי, כישורים בלשיים ויכולת גופנית.
הוא נחשב לאחד הבלשים הטובים ביותר.
דמותו של מייג'ור גרום הופיעה בסדרה בת 50 חוברות קומיקס בשם "מייג'ור גרום" בהן הוא מתואר כבלש במשטרת העיר סנקט פטרבורג שרצה בשנים 2012–2017. החל משנת 2017 רצה סדרת חוברות קומיקס חדשה בשם "איגור גרום" ובה הוא מתואר כבלש פרטי, לאחר שפרש ממשטרת העיר.
בסרט הקצר "מייג'ור גרום" משנת 2017 גילם אותו השחקן אלכסנדר גורבאטוב.
בסרט "מייג'ור גרום: רופא המגפה" גילם אותו טיכון ג'יזנבסקי.
בשנת 2017 הוקרן ברשת האינטרנט ובטלוויזיה הסרט הקצר "מייג'ור גרום", המהווה הכנה להפקת סרט קולנוע באורך מלא, המבוסס על הדמות, בשם "מייג'ור גרום: רופא המגפה".
מייגן, דוכסית סאסקס היא אמריקאית חברה במשפחת המלוכה הבריטית.
שחקנית קולנוע וטלוויזיה ודוגמנית לשעבר.
אשתו של הנסיך הארי, דוכס סאסקס, החמישי בסדר הירושה לכתר הבריטי, אם בנם, ארצ'י, ובתם ליליבת (הממוקמים במקומות השישי והשביעי בסדר הירושה לכתר, בהתאמה).
רייצ'ל מייגן מרקל נולדה וגדלה בלוס אנג'לס, קליפורניה שבארצות הברית.
אמה של מרקל, דוריה רגלנד, אפרו-אמריקאית, מורה ליוגה ובעלת תואר שני בעבודה סוציאלית.
אביה, תומאס וו' מרקל, אמריקאי לבן ממוצא אירי, במאי צילום זוכה פרס אמי המתגורר במקסיקו.
מייגן התחנכה בבתי ספר פרטיים; מגיל חמש בבית הספר ליטל רד בהוליווד, ומגיל שתים עשרה בתיכון הקתולי הפרטי לבנות בלבד Immaculate Heart שבלוס אנג'לס.
אף שלמדה במוסד קתולי, מייגן הגדירה את עצמה פרוטסטנטית, עד לנישואיה לנסיך הארי.
בשנת 2003 סיימה מייגן תואר בלימודי תיאטרון ויחסים בין-לאומיים מאוניברסיטת נורת'ווסטרן, אילינוי.
במסגרת לימודיה, התמחתה בשגרירות ארצות הברית בבואנוס איירס.
ב־2009 גילמה סוכנת FBI בסדרה "פרינג'".
ב־2011 שיחקה בסרט הקומדיה "איך להיפטר מהבוס".
בשנת 2015 שיחקה בסרט הפשע הבריטי-הונגרי "אנטי-חברתי" לצד גרג סולקין.
משנת 2011 ועד לנישואיה בשנת 2018, שיחקה בתפקיד רייצ'ל זיין בסדרת הדרמה המשפטית "Suits".
בשנת 2013 שיחקה את דמותה של מינדי בסרט "מפגשים אקראיים".
במרץ 2025 עלתה לשידור סדרת לייף-סטייל בהנחיית מרקל עבור נטפליקס בשם "באהבה, מייגן", המתמקדת בבישול, בגינון ובבידור.
התוכנית עלתה כחלק מעסקת הענק בשווי 100 מיליון דולר שחתמו הדוכס והדוכסית עם נטפליקס בשנת 2020. באותו החודש, הוכרז כי מרקל תשיק פודקאסט בשם "Confessions of a Female Founder" שבו תנהל שיחות פתוחות עם נשים יזמיות מצליחות.
הפודקאסט יופק על ידי לימונדה תקשורת , יעלה לשידור ב-8 באפריל 2025 ויכלול שמונה פרקים.
ביולי 2025 פורסם כי החוזה של נטפליקס עם בני הזוג לא יחודש עקב אחוזי צפייה נמוכים.
בשנים 2011–2013 הייתה נשואה לשחקן טרבור אנגלסון.
מקיץ 2016 היא בת זוגו של הנסיך הארי, דוכס סאסקס, בן משפחת המלוכה הבריטית.
ב־27 בנובמבר 2017 פרסם בית המלוכה שהשניים התארסו.
בני הזוג נישאו ב־19 במאי 2018 בכנסיית ג'ורג' הקדוש שבטירת וינדזור.
לאחר נישואיה לנסיך קיבלה את התואר "דוכסית סאסקס", והיא האישה הראשונה שנושאת תואר זה.
לפני החתונה הוטבלה בכנסייה האנגליקנית, וקיבלה אזרחות בריטית.
בחתונתם נאם כומר שחור, לבקשתה, והיא עצמה נאמה גם־כן.
אביה של מייגן ניתק עימה את הקשר.
גם סמנתה, אחותה, כעסה על אי הזמנתה לחתונה של הארי ומייגן וניתקה עמה את הקשר.
באוגוסט 2018 כתבה מייגן מספר מכתבים לאביה, ואלו פורסמו לאחר חצי שנה בצהובון בריטי.
מייגן תבעה את הצהובון על שימוש לרעה במידע פרטי , הפרת זכויות יוצרים והפרת האסדרה הכללית להגנה על מידע.
בתום שישה-עשר חודשים היא זכתה בתביעה, אך טרם נקבע גובה הפיצויים.
באוקטובר 2018 הודיע הארמון כי היא צפויה ללדת את ילדה הראשון באביב 2019, ובנובמבר של אותה שנה השניים עברו לקוטג' פרוגמור קרוב לאחוזת קנזינגטון.
היא ילדה את בנה הבכור ב־6 במאי 2019 בבית החולים, בשל לחצי המלכה, ולא במתכונת לידת בית כפי שרצתה מייגן.
הארי ומייגן קראו לבנם הבכור ארצ'י האריסון מאונטבאטן-וינדזור.
בינואר 2020 הודיעו בני הזוג על כוונתם לסגת מתפקידם הבכיר במשפחת המלוכה ולהפוך לעצמאים כלכלית.
הדוכסים העתיקו את מקום מגוריהם מאנגליה לוונקובר שבקנדה ומשם ללוס אנג'לס.
לאחר ההודעה על הנסיגה מהתפקיד, עיתונים המשיכו לחשוף פרטים נוספים משיחותיה של מייגן לאביה.
כל צד (הארי ומייגן כנגד התקשורת) טען שגרסתו היא הנכונה, ואביה של מייגן זומן להעיד בבית משפט, לצד חבריה של מייגן לסדרה "Suits", ובני הזוג הודיעו על הפסקת שיתוף הפעולה עם ארבעת העיתונים הגדולים באנגליה: "הסאן", "דיילי מירור", "דיילי מייל" וה"דיילי פוסט".
בנובמבר 2020 הצהירה מייגן כי עברה הפלה טבעית בחודש יולי מוקדם יותר באותה שנה.
ב-4 ביוני 2021 נולדה למרקל ולבעלה הנסיך הארי בתם ליליבת "לילי" דיאנה מאונטבאטן-וינדזור .
באפריל 2025 מייגן מרקל חשפה כי סבלה מרעלת הריון במהלך הריונה השני עם בתה ליליבט, והעלתה את הנושא כחלק ממאמציה להעלות מודעות לבריאות האישה.
הסופר האהוב על מייגן, הוא התאורטיקן והבלשן האמריקאי-יהודי נועם חומסקי.
בין היתר היא המליצה על ספרו "מי שולט בעולם" שמתאר כיצד ארצות הברית משפיעה על הסדר העולמי ככוח אימפראלי ואת הפער לדעתו בין הרטוריקה על הגנה על זכויות האדם לבין פגיעה בזכויות אלה בפעולותיה במדינות רבות בעולם.
מייגן מזוהה פוליטית כאשת שמאל, ובבחירות 2016 לנשיאות ארצות הברית תמכה בהילרי קלינטון.
היא טענה כי דונלד טראמפ הוא מיזוגני ופועל למען הגברת הקיטוב.
בשנת 2016 מונתה מייגן לשגרירה עולמית של World Vision Canada , עבדה עם גופים שונים של האומות המאוחדות לשוויון מגדרי ולהעצמת נשים, והייתה נציגה מטעם האו"ם למען השתתפות פוליטית ומנהיגות פוליטית.
מייג'ור לייזר הוא הרכב מוזיקה אלקטרונית אמריקאי המורכב משלישיית הדיג'יים דיפלו, וולשי פייר ואייפ-דראמס .
ההרכב משלב מוזיקה מז'אנרים רבים, ובניהם רגאיי, רגאטון, דאנסהול, סוקה, האוס ומומבהטון.
במקור ההרכב נוסד על ידי דיפלו וסוויץ', אבל סוויץ' עזב בשנת 2011.
מייג'ור לייזר פרסמו שלושה אלבומים באורך מלא: Guns Don't Kill People ...
Lazers Do בשנת 2009, Free the Universe בשנת 2013 ו-Peace is the Mission בשנת 2015. במרץ 2014 הם הפיצו מיני-אלבום שנקרא Apocalypse Soon, אשר הכיל מחוות קוליות מפארל ויליאמס ושון פול.
מייג'ור לייזר גם הפיקו את Reincarnated, אלבום הרגאיי הראשון של "סנופ ליון", אלטר אגו של סנופ דוג.
בשנת 2015 שירם של מייג'ור לייזר, די ג'יי סנייק ומו, "Lean On", הפך לשיר המוזרם ביותר בשירות Spotify, כשעד שנת 2017 זכה למעל 2 מיליארד השמעות.
ביוטיוב השיר זכה ל-2.9 מיליארד צפיות והיה השיר התשיעי ברשימת הסרטונים הנצפים ביותר ביוטיוב.
במקור ההרכב הוקם על ידי הדיג'יים דיפלו וסוויץ' אשר הכירו במהלך עבודתם עם הראפרית M.I.A..
האלבום הראשון של הצמד Guns Don't Kill People...
Lazers Do הופץ ב-16 ביוני 2009 באמצעות דאונטאון רקורדס.
הוא הוקלט בג'מייקה באולפני טאף גונג.
זמרים כמו סאנטיגולד, ויבז קרטל, וורד 21, באסי סיגנל, נינה סקיי, אמנדה בלנק, מר.
וגאס, טרבולנס, ואורחים אחרים המשתתפים בשירה באלבום, כמו גם הפקה נוספת מאפרוג'ק וקרוקרס.
זה הפרסום הראשון שיצא מהשותפות בין דאונטאון רקורדס ומד דיסנט, חברת תקליטים של דיפלו.
הקליפ של הסינגל הראשון באלבום, "Hold the Line", אשר בוים על ידי אריק וורהיים, הועמד לפרס הווידאו-קליפים של MTV בקטגוריית וידאו פורץ דרך.
הסינגל "Hold the Line" כם היה במשחק הווידאו FIFA 10. בקליפ של השיר "Zumbie" שבאלבום משתתף הקומיקאי האמריקאי אנדי מילונקיס.
ביוני 2009, הופיעו מייג'ור לייזר לראשונה על כריכת המגזין The FADER.
ב-30 בדצמבר אותה שנה הופיעו מייג'ור לייזר בפסטיבל פולס למוזיקה ואמנויות (לורן, ויקטוריה, אוסטרליה) ובאפריל 2010 הופיעו בפסטיבל המוזיקה קואצ'לה.
הם גם הופיעו בפסטיבל המוזיקה פיצ'פורק ביולי 2010 ב-30 במאי 2011.הופיעו בפסטיבל המוזיקה ססקוואץ' ובהמשך אותה שנה הופיעו בפסטיבל אאוטסייד לנדס שבסן פרנסיסקו.
ב-26 במאי 2010 מיקסטייפ עם La Roux אשר נקראת "Lazerproof" הפכה לזמינה להורדה.
דיפלו הציג את העטיפה של המיקסטייפ בטוויטפיק שלו.
בעטיפה רואים את מייג'ור לייזר בחליפת כסף של וור משין, לצידו אלי ג'קסון מ-La Roux, בחליפתו של איירון מן, ובתחתית מוצג ויפלאש, הנבל מהסרט "איירון מן 2".
ב-20 ביוני 2010, הקבוצה פרסמה מיני-אלבום "Lazers Never Die".
הוא הכיל שני שירים חדשים ושלושה רמיקסים, על ידי תום יורק ועוד.
סוויץ' הפיק עבור ביונסה את השיר "Run the World (Girls)" באמצעות סימפול לשיר "Pon de Floor".
מייג'ור לייזר גם השתתפו בסינגל, "Look at Where We Are", מתוך הגרסה המורחבת של האלבום In Our Heads של הוט צ'יפ, שהופץ ביוני 2011.
בעבר ההייפ מאן Skerrit Bwoy השתתף בההופעות החיות של מייג'ור לייזר.
עם זאת, בשנת 2012 הוא עזב את ההרכב מטעמי דת.
באותה שנה החלו מייג'ור לייזר לעבוד עם סנופ דוג על הכנת כמה סינגלים כחלק מפרויקט הרגאיי החדש שלו.
יחד עם הפרויקט הגיע אישיות האלטר אגו החדשה שלו, המכונה "סנופ ליון".
סוויץ' עזב את המאמץ המשותף בשל "הבדלים יצירתיים" כפי שטען דיפלו.
הוא עזב בסוף 2011 והוחלף על ידי הדיג'יים והמפיקים המוזיקליים וולשי פייר וג'יליונר.
בספטמבר 2012, הודיעו מייג'ור לייזר כי האלבום הבא שלהם, Free the Universe, יופץ ב-12 במרץ 2013 בלייבל Mad Decent, חברת תקליטים של דיפלו.
מייג'ור לייזר הפיקו באופן חלקי את אלבום הבכורה של הזמרת הבריטית ריטה אורה.
מייג'ור לייזר עבד עם נו דאוט על אלבום האולפן השישי שלהם, Push and Shove.
מייג'ור לייזר אף משתתפים בשיר הנושא של האלבום, הנקרא באותו השם, יחד עם זמר הרגאיי באסי סיגנל.
האלבום הופץ באוגוסט 2012. באוקטובר 2012 מייג'ור לייזר השיקו את סיור הסתיו, עם הופעות באוקלנד, וושינגטון, בוסטון וניו יורק.
בפברואר 2013, מייג'ור לייזר חתמו עם חברת התקליטים העצמאית Secretly Canadian .
במקביל, הם הודיעו על תאריך ההפצה החדש שלהם, 16 באפריל, לאלבום שלהם Free the Universe.
הם גם הודיעו על סיבוב ההופעות Free the Universe 2013, אשר התקיים באביב 2013.
ב-8 בפברואר 2015, במהלך טקס פרס גראמי, גילה דיפלו פרטים על האלבום השלישי של מייג'ור לייזר.
הוא אישר שבאלבום ישלבו אומנים נוספים ובניהם: אריאנה גרנדה, אלי גולדינג, מאשל מונטנו, Wild Belle ו-Pusha T, והוא ייקרא Peace is the Mission.
הסינגל הראשון, "Lean On", אשר יצא ב-2 במרץ 2015, הוא שיתוף פעולה עם המפיק הצרפתי די ג'יי סנייק והזמרת הדנית מו.
השיר הוצע תחילה לריהאנה ואחר כך לניקי מינאז' אך שתיהן דחו אותו.
עם זאת, מייג'ור לייזר ציינו מאוחר יותר כי אף אחד לא יכול היה לעשות עבודה טובה יותר מאשר MØ.
השיר הגיע למקום הרביעי בבילבורד הוט 100 האמריקאי ולמקום השני בטבלה הבריטית.
כמו כן הוא הגיע למקום הראשון במספר מדינות נוספות, בהן אוסטרליה, אירלנד, הולנד, מקסיקו, ניו זילנד, פינלנד, דנמרק ושווייץ.
השיר אף הפך לשיר המוזרם ביותר בשירות Spotify.
השיר זכה לביקורות חיוביות ברחבי העולם והגיע ל-2.1 מיליארד צפיות ביוטיוב, מה שהופך אותו לסרטון התשיעי הנצפה ביותר באתר.
בסינגל השני מתוך האלבום, "Powerful", השתתפו הזמרת והכותבת האנגלייה אלי גולדינג והזמר הג'מייקני טארוס ריילי.
הוא הופץ במקביל להפצת האלבום, והוסף לרשימת ההשמעה של תחנת הרדיו BBC 1 ב-21 ביוני 2015 ולעשרת השירים המובילים באוסטרליה ובפולין.
האלבום יצא ב-1 ביוני 2015. בשיאו הוא הגיע למקום 12 בטבלת הבילבורד 200 והוא זכה לתשבחות ממבקרי המוזיקה.
הוא הכיל חמישה שירים נוספים, כולל שיתוף פעולה עם דיג'יי האלקטרו-האוס ההולנדי, DJ MOTi, רמיקס של שירם "Light It Up" וגרסת כיסוי לשיר של "Lost" של הזמר פרנק אושן ובו שיתוף פעולה עם MØ.
בדיוק שנה אחרי שהאלבום Peace is the Mission פורסם, מייג'ור לייזר הודיעו על אלבום רמיקסים חדש בשם Peace is the Mission: Remixes.
הוא כלל רמיקסים של שירים נבחרים מאלבום האולפן השלישי שלהם, כולל "Lean On", "Powerful", "Be Together", "Night Riders" ו-"Roll the Bass".
למייג'ור לייזר היו מעל ל-27 מיליון תגים בשירות הזיהוי המוזיקלי שזאם בשנת 2015. זה, יחד עם הצמד Jack Ü בו דיפלו שותף, הפך את דיפלו לאמן המחופש ביותר בשזאם.
ביולי 2016, יצא לאור שיר בשם "Cold Water", ובו שיתוף פעולה עם הזמרים של MØ וג'סטין ביבר.
הוא הגיע למקום השני בבילבורד הוט 100 ולמקום הראשון במדינות נוספות, ביניהן הטבלאות הרשמיות בבריטניה, מה שהפך אותו לסינגל הפופולרי ביותר עד אז.
ב-30 בספטמבר 2016, "Believer", שיתוף פעולה עם ההפקה ההולנדית Showtek, הופצה כסינגל השני מהאלבום הבא של מייג'ור לייזר: Music is the Weapon.
ב-29 בנובמבר 2016, מייג'ור לייזר פרסמו סינגל נוסף לאלבום בשם "My Number".